ประกาศกระทรวงการคลังประกาศกระทรวงการคลังเรื่องมติการประชุมสามัญประจำปี ๒๕๔๖ ของบริษัท ท่าอากาศยานไทยจำกัด (มหาชน) อาศัยอำนาจตามมาตรา ๒๓ แห่งพระราชบัญญัติทุนรัฐวิสาหกิจพ.ศ. ๒๕๔๒ กระทรวงการคลังในฐานะผู้ถือหุ้นทั้งหมดของบริษัท ท่าอากาศยานไทย จำกัด(มหาชน) (ทอท.) มีความเห็นเป็นมติอนุมัติวาระต่างๆสำหรับการประชุมสามัญประจำปี ๒๕๔๖ ของ ทอท. ดังต่อไปนี้(๑) พิจารณารายงานของคณะกรรมการที่เสนอต่อที่ประชุมแสดงถึงการดำเนินกิจการของทอท. ในรอบปีก่อนกระทรวงการคลังมีความเห็นอนุมัติรายงานของคณะกรรมการที่เสนอต่อที่ประชุมแสดงถึงการดำเนินกิจการของทอท. ในรอบปีก่อน ตามที่คณะกรรมการเสนอ (รายละเอียดปรากฏตามเอกสารแนบท้าย ๑)(๒)พิจารณาและอนุมัติงบดุลและบัญชีกำไรขาดทุนกระทรวงการคลังมีความเห็นอนุมัติงบดุลและบัญชีกำไรขาดทุนสำหรับรอบปีบัญชีสิ้นสุด ณ วันที่ ๓๐ กันยายน ๒๕๔๖ ของ ทอท. ตามที่คณะกรรมการเสนอ(รายละเอียดปรากฏตามเอกสารแนบท้าย ๒)(๓)พิจารณาจัดสรรเงินปันผลกระทรวงการคลังมีความเห็นอนุมัติการจัดสรรเงินปันผลประจำปีเป็นจำนวน ๐.๙๐๔๔๙๘๒ บาทต่อหุ้น ซึ่งกระทรวงการคลังถืออยู่ ๑,๐๐๐,๐๐๐,๐๐๐ หุ้นรวมเป็นเงินปันผลที่จ่ายทั้งสิ้นจำนวน ๙๐๔,๔๙๘,๒๐๐.๐๐ บาท คิดเป็นร้อยละ๒๕.๐๐๐๐๐๐๑๐๖ของกำไรสุทธิที่เหลือหลังจากที่ได้จัดสรรกำไรสุทธิส่วนหนึ่งไว้เป็นทุนสำรองตามกฎหมายแล้ว(๔)พิจารณาเลือกตั้งกรรมการแทนกรรมการที่ออกตามวาระและกำหนดค่าตอบแทนกรรมการกระทรวงการคลังมีความเห็นอนุมัติให้กรรมการที่ออกจากตำแหน่งตามวาระจำนวน๔ คน คือ พลตำรวจเอก ธวัชชัย ภัยลี้ นายอารีพงศ์ ภู่ชอุ่ม นายสามารถ ยลภัคย์และนายปรีชา จรุงกิจอนันต์ กลับเข้าดำรงตำแหน่งเป็นกรรมการของ ทอท.ต่อไปอีกวาระหนึ่งในส่วนของค่าตอบแทนกรรมการนั้นให้จ่ายโบนัสคณะกรรมการสำหรับรอบปีบัญชี ๒๕๔๖ แก่กรรมการ ทอท. ในอัตราคนละ ๓๐๐,๐๐๐บาท ทั้งนี้ให้พิจารณาจ่ายตามสัดส่วนของระยะเวลาที่กรรมการแต่ละท่านดำรงตำแหน่งกรรมการและอนุมัติให้กำหนดค่าตอบแทนกรรมการสำหรับรอบปีบัญชี๒๕๔๗ ซึ่งเริ่มตั้งแต่วันที่ ๑ ตุลาคม ๒๕๔๖ สิ้นสุด ณ วันที่ ๓๐ กันยายน ๒๕๔๗โดยให้กรรมการได้รับเบี้ยประชุมในอัตรา ๕,๕๐๐ บาทต่อคนต่อครั้งสำหรับประธานกรรมการและรองประธานกรรมการให้ได้รับเบี้ยประชุมเพิ่มอีกร้อยละ ๒๕ และ๑๒.๕ ตามลำดับ อย่างไรก็ตาม ภายหลังจากที่หลักทรัพย์ของ ทอท.เข้าจดทะเบียนในตลาดหลักทรัพย์แห่งประเทศไทยแล้ว ให้กรรมการได้รับเบี้ยประชุมในอัตรา๒๐,๐๐๐ บาทต่อคนต่อครั้ง แต่ไม่เกินปีละ ๑๒ ครั้งสำหรับประธานกรรมการและรองประธานกรรมการให้ได้รับเบี้ยประชุมเพิ่มอีกร้อยละ ๒๕ และ๑๒.๕ ตามลำดับ โดยจะแบ่งจ่ายเป็นค่าเบี้ยประชุมเหมาจ่ายรายเดือนร้อยละ ๗๕และค่าเบี้ยประชุมสำหรับกรรมการที่เข้าร่วมประชุมอีกร้อยละ ๒๕(๕)พิจารณาแต่งตั้งผู้สอบบัญชี และกำหนดค่าสอบบัญชีประจำปี ๒๕๔๗กระทรวงการคลังมีความเห็นอนุมัติแต่งตั้งสำนักงานการตรวจเงินแผ่นดินเป็นผู้สอบบัญชีของ ทอท. สำหรับรอบปีบัญชี ๒๕๔๗พร้อมกำหนดค่าสอบบัญชีประจำปี ๒๕๔๗ เป็นจำนวนไม่เกิน ๑,๕๐๐,๐๐๐ บาท (หนึ่งล้านห้าแสนบาทถ้วน)ทั้งนี้ไม่รวมค่าใช้จ่ายอื่น(๖)พิจารณาอนุมัติการเพิ่มทุนจดทะเบียนและแก้ไขหนังสือบริคณห์สนธิกระทรวงการคลังมีความเห็นอนุมัติให้ ทอท.เพิ่มทุนจดทะเบียนจำนวน ๔,๒๘๕,๗๐๐,๐๐๐ บาท โดยการออกหุ้นสามัญใหม่จำนวน๔๒๘,๕๗๐,๐๐๐ หุ้น จากทุนจดทะเบียนเดิมจำนวน ๑๐,๐๐๐,๐๐๐,๐๐๐ บาทเป็นทุนจดทะเบียนใหม่ จำนวน ๑๔,๒๘๕,๗๐๐,๐๐๐ บาท และให้แก้ไขหนังสือบริคณห์สนธิข้อ๔ ของ ทอท. ให้สอดคล้องกับการเพิ่มทุนจดทะเบียนดังนี้ข้อ ๔ทุนจดทะเบียนจำนวน ๑๔,๒๘๕,๗๐๐,๐๐๐ บาท(หนึ่งหมื่นสี่พันสองร้อยแปดสิบห้าล้านเจ็ดแสนบาทถ้วน) แบ่งออกเป็น ๑,๔๒๘,๕๗๐,๐๐๐หุ้น (หนึ่งพันสี่ร้อยยี่สิบแปดล้านห้าแสนเจ็ดหมื่นหุ้น) มูลค่าหุ้นละ ๑๐ บาทโดยแบ่งออกเป็น หุ้นสามัญ ๑,๔๒๘,๕๗๐,๐๐๐ หุ้น(หนึ่งพันสี่ร้อยยี่สิบแปดล้านห้าแสนเจ็ดหมื่นหุ้น) หุ้นบุริมสิทธิ-ไม่มี(๗)พิจารณาจัดสรรหุ้นเพิ่มทุนกระทรวงการคลังมีความเห็นอนุมัติให้ ทอท.จัดสรรหุ้นสามัญเพิ่มทุนจำนวน ๔๒๘,๕๗๐,๐๐๐ หุ้น ตามข้อ ๖ ตามรายละเอียดดังนี้กจัดสรรให้แก่ผู้บริหารสูงสุดและพนักงานของ ทอท. และ บริษัทท่าอากาศยานสากลกรุงเทพแห่งใหม่ จำกัด (บทม.)โดยจำนวนหุ้นทั้งหมดที่เสนอขายให้แก่พนักงาน ทอท. และพนักงาน บทม.ให้คำนวณจากจำนวน ๘ เท่าของเงินเดือน ณ ก่อนวันที่จดทะเบียนจัดตั้งบริษัทหารด้วยผลต่างระหว่างราคาอ้างอิงของราคาเสนอขายให้กับประชาชนทั่วไปที่กำหนดโดยคณะกรรมการดำเนินการระดมทุนจากภาคเอกชนในการแปรสภาพของทอท. กับราคาตามมูลค่าที่ตราไว้ และสัดส่วนของหุ้นที่เสนอขายให้พนักงานต้องไม่เกินร้อยละ๕ ของทุนจดทะเบียนที่เรียกชำระแล้ว สำหรับหุ้นสามัญที่พนักงาน ทอท. และ พนักงานบทม. ไม่ใช้สิทธิจองซื้อตามที่ได้รับจัดสรร (หากมี)ให้เสนอขายให้แก่กองทุนสำรองเลี้ยงชีพพนักงาน ทอท. ในราคาและเงื่อนไขเดียวกันขหุ้นสามัญเพิ่มทุนที่เหลือจากการคำนวณจำนวนหุ้นตามสูตรการคำนวณในข้อ (๗) กให้จัดสรรและเสนอขายให้แก่ประชาชนทั่วไปและบริษัทหลักทรัพย์ที่ได้รับใบอนุญาตในการประกอบธุรกิจหลักทรัพย์ประเภทการจัดจำหน่ายหลักทรัพย์ซึ่งได้รับการแต่งตั้งให้เป็นผู้จัดจำหน่ายหลักทรัพย์ของ ทอท.และเป็นผู้มีหน้าที่จัดหาหุ้นส่วนเกินตามประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง ทั้งนี้ให้คณะกรรมการของ ทอท.หรือบุคคลที่คณะกรรมการมอบหมายเป็นผู้มีอำนาจในการพิจารณากำหนดรายละเอียดของการเสนอขายเช่น จำนวนหุ้นที่แน่นอนที่จะจัดสรรให้แก่ประชาชนและบริษัทหลักทรัพย์ดังกล่าวเงื่อนไข ระยะเวลาในการจองซื้อ ราคาเสนอขาย และรายละเอียดอื่นๆที่เกี่ยวข้องตามที่เห็นสมควรโดยให้ถือความเห็นของกระทรวงการคลังข้างต้นเป็นมติของที่ประชุมใหญ่ ผู้ถือหุ้นตามนัยมาตรา ๒๓ ของพระราชบัญญัติทุนรัฐวิสาหกิจพ.ศ. ๒๕๔๒ทั้งนี้ ตั้งแต่วันที่ ๒๙ มกราคม ๒๕๔๗ เป็นต้นไป[๑]ประกาศณ วันที่ ๒๙ มกราคม พ.ศ. ๒๕๔๗วราเทพรัตนากรรัฐมนตรีช่วยว่าการฯรักษาราชการแทนรัฐมนตรีว่าการกระทรวงการคลัง[เอกสารแนบท้าย]๑.ฐานะการเงินและผลการดำเนินกิจการของบริษัท ท่าอากาศยานไทย จำกัด (มหาชน)และบริษัทย่อย สำหรับปีสิ้นสุดวันที่ 30 กันยายน 2546๒.รายงานของผู้สอบบัญชี(ดูข้อมูลจากภาพกฎหมาย)ฐิติพงษ์/พิมพ์๒๘พฤศจิกายน ๒๕๔๘[๑]รก.๒๕๔๗/พ๒๘ง/๒/๑๐มีนาคม ๒๕๔๗